एक दिन पहले बदला रोजगार मेले का स्थान, कांग्रेसियों ने किया विरोध
नगर के शासकीय कॉलेज में गुरुवार से रोजगार मेला होना था। एक दिन पहले इसका स्थान बदलकर बुरहानपुर किया गया। इससे नाराज कांग्रेसियों ने विरोध किया। एसडीएम अनिल सपकाले को कलेक्टर के नाम ज्ञापन दिया। मामले में जल्द कार्रवाई की मांग की है। उन्होंने कहा जगह बदलने से विद्यार्थियों को फजीहत होगी।
उल्लेखनीय है कि नेपा कॉलेज में गुरुवार और शुक्रवार दो दिन रोजगार मेले लगना था लेकिन एक दिन पहले बुधवार शाम को बताया कि बुरहानपुर में मेला लगेगा। इसकी जानकारी विद्यार्थियों को नहीं मिल सकी। उन्होंने बताया पूर्व से मेला कॉलेज में ही संचालित होता आ रहा है। जगह परिवर्तन का निर्णय सही नहीं है। आईटी सेल के जिलाध्यक्ष धीरज करोसिया ने अफसरों से मामले में जल्द उचित कार्रवाई करने की मांग की है। जगमीतसिंह जॉली, सुरेश सोनवणे, विजय माहौर, सौरभ चौकसे, संतू नागराज, नीरज करोसिया, चंद्रकांत प्रजापती, सुनिल मोरे, मनीष, अजय उपस्थित थे।
एसडीएम को कलेक्टर के नाम ज्ञापन सौपते कांग्रेसी।
hin_Deva hin_Deva hin_Deva hin_Deva